Document ID: 31997R2241

ΚΑΝΟΝΙΣΜΟΣ (ΕΚ) αριθ. 2241/97 ΤΗΣ ΕΠΙΤΡΟΠΗΣ της 11ης Νοεμβρίου 1997 όσον αφορά την πώληση σε προκαθορισμένες σταθερές τιμές των ξηρών μη μεταποιημένων σύκων της συγκομιδής 1996, τα οποία βρίσκονται στη κατοχή των ισπανικών οργανισμών αποθεματοποίησης, των βιομηχανιών απόσταξης και των βιομηχανιών ζωοτροφών
Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
τον κανονισμό (ΕΚ) αριθ. 2201/96 του Συμβουλίου, της 28ης Οκτωβρίου 1996, για την κοινή οργάνωση της αγοράς στον τομέα των μεταποιημένων προϊόντων με βάση οπωροκηπευτικά (1), όπως τροποποιήθηκε τελευταία από τον κανονισμό (ΕΚ) αριθ. 2199/97 (2), και ιδίως το άρθρο 9 παράγραφος 8,
Εκτιμώντας:
ότι το άρθρο 9 παράγραφος 3 δεύτερο εδάφιο του κανονισμού (ΕΚ) αριθ. 2201/96 προβλέπει ότι για τα προϊόντα τα οποία δεν δύνανται να διατεθούν υπό ομαλές συνθήκες, δύνανται να ληφθούν ιδιαίτερα μέτρα 7 ότι η ποσότητα 1 200 περίπου τόνων ξηρών μη μεταποιημένων σύκων η οποία βρίσκεται στην κατοχή των ισπανικών οργανισμών αποθεματοποίησης δεν μπορεί να πωληθεί υπό ομαλές συνθήκες, δεδομένου ότι, δεν είναι πλέον κατάλληλη για ανθρώπινη κατανάλωση 7 ότι η τελευταία αυτή πρέπει να πωληθεί για ειδικές χρήσεις κατά την έννοια του άρθρου 6 παράγραφος 2 του κανονισμού (ΕΟΚ) αριθ. 626/85 της Επιτροπής, της 12ης Μαρτίου 1985, σχετικά με την πώληση, την αγορά και την αποθεματοποίηση από τους οργανισμούς αποθεματοποίησης ξηρών σταφυλιών και ξηρών μη μεταποιημένων σύκων (3), όπως τροποποιήθηκε τελευταία από τον κανονισμό (ΕΚ) αριθ. 1437/97 (4) 7
ότι είναι δυνατόν σήμερα, να διοχετευθούν τα ξηρά μη μεταποιημένα σύκα τα οποία δεν είναι κατάλληλα για ανθρώπινη κατανάλωση, στους τομείς παρασκευής οινοπνεύματος και ζωοτροφών 7 ότι τα προϊόντα τα οποία βρίσκονται στην κατοχή των οργανισμών αποθεματοποίησης θα πρέπει να διοχευτευθούν στους δύο αυτούς τομείς 7 ότι λαμβάνοντας υπόψη την όχι ιδιαίτερα σημαντική ποσότητα η οποία πρέπει να πωληθεί και την ιδιομορφία των αγαθών στις οποίες απευθύνεται, η πώληση σε προκαθορισμένες σταθερές τιμές φαίνεται να είναι ο καταλληλότερος τρόπος πώλησης 7
ότι το ορθότερο επίπεδο της τιμής πώλησης είναι το ίδιο και για τους δύο προορισμούς δεδομένου ότι, οι όροι πώλησης και στις δύο αγορές είναι παρόμοιοι 7 ότι το ποσόν τη ειδικής εγγύησης η οποία αναφέρεται στο άρθρο 9 παράγραφος 3 δεύτερο εδάφιο του κανονισμού (ΕΚ) αριθ. 2201/96 πρέπει να καθορισθεί συναρτήσει της διαφοράς ανάμεσα στη συνήθη τιμή αγοράς των ξηρών σύκων και την τιμή πώλησης η οποία ορίζεται από τον παρόντα κανονισμό 7
ότι ο κανονισμός (ΕΟΚ) αριθ. 1707/85 της Επιτροπής, της 21ης Ιουνίου 1985, όσον αφορά την πώληση από τους οργανισμούς αποθεματοποίησης ξηρών μη μεταποιημένων σύκων τα οποία προορίζονται για την παρασκευή οινοπνεύματος (5), ορίζει τις λεπτομέρειες πώλησης των μη μεταποιημένων ξηρών σύκων στις βιομηχανίες απόσταξης 7 ότι, γι' αυτά τα ίδια προϊόντα τα οποία προορίζονται για την παρασκευή ζωοτροφών, απαιτείται να προσδιορισθεί, προκειμένου να διευκολυνθεί ο έλεγχος της τήρησης του ειδικού προορισμού, το τελικό προϊόν το οποίο πρόκειται να παρασκευασθεί, καθώς και η διάρκεια παρασκευής, καθώς και να δεσμευθεί ο παρασκευαστής να χρησιμοποιήσει τα εν λόγω προϊόντα για την παρασκευή ζωοτροφών 7
ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης μεταποιημένων προϊόντων με βάση οπωροκηπευτικά,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
1. Οι οργανισμοί αποθεματοποίησης οι οποίοι αναγράφονται στο παράρτημα πωλούν στις βιομηχανίες απόσταξης και τις βιομηχανίες ζωοτροφών τις ποσότητες μη μεταποιημένων ξηρών σύκων της συγκομιδής 1996, τα οποία έχουν στην κατοχή τους, σύμφωνα με τις διατάξεις του κανονισμού (ΕΟΚ) αριθ. 626/85, τίτλος ΙΙΙ, και του παρόντος κανονισμού σε μία σταθερή τιμή ύψους 4 Ecu ανά 100 χιλιόγραμμα καθαρά.
2. Η ειδική εγγύηση η οποία αναφέρεται στο άρθρο 9 παράγραφος 3 δεύτερο εδάφιο του κανονισμού (ΕΚ) αριθ. 2201/96 ορίζεται σε 15 Ecu ανά 100 χιλιόγραμμα καθαρά.
Άρθρο 2
1. Οι αιτήσεις αγοράς υποβάλλονται στους οργανισμούς αποθεματοποίησης για τα προϊόντα τα οποία βρίσκονται στην κατοχή καθενός από αυτούς.
2. Οι οργανισμοί αποθεματοποίησης ενημερώνουν τους ενδιαφερομένους, κατόπιν αιτήσεών τους, για τις διαθέσιμες ποσότητες και τους τόπους όπου είναι αποθηκευμένα τα προϊόντα.
Άρθρο 3
Για την πώληση των ξηρών μη μεταποιημένων σύκων στις βιομηχανίες απόσταξης εφαρμόζονται οι διατάξεις του κανονισμού (ΕΟΚ) αριθ. 1707/85.
Άρθρο 4
1. Τα ξηρά μη μεταποιημένα σύκα τα οποία πωλούνται στις βιομηχανίες ζωοτροφών, χρησιμοποιούνται για την παρασκευή προϊόντων τα οποία υπόκεινται στον κωδικό ΣΟ 2309.
2. Η παρασκευή πρέπει να έχει ολοκληρωθεί, το αργότερο 90 ημέρες μετά την ημερομηνία αποδοχής της αίτησης αγοράς, η οποία αναφέρεται στο άρθρο 8 παράγραφος 2 του κανονισμού (ΕΟΚ) αριθ. 626/85.
3. Η αίτηση αγοράς περιέχει, εκτός από τις ενδείξεις που αναφέρονται στο άρθρο 7 παράγραφος 2 του κανονισμού (ΕΟΚ) αριθ. 626/85, δήλωση για την οποία ο αιτών δεσμεύεται να χρησιμοποιήσει τα ξηρά σύκα για την παρασκευή των προϊόντων που αναφέρονται στην παράγραφο 1.
Άρθρο 5
Τα κράτη μέλη οργανώνουν φυσικούς ελέγχους καθώς και ελέγχους των λογιστικών βιβλίων προκειμένου να βεβαιωθούν για τη χρησιμοποίηση των προϊόντων τα οποία ετέθησαν σε πώληση σύμφωνα με τον παρόντα κανονισμό.
Άρθρο 6
Τα κράτη μέλη λαμβάνουν τα αναγκαία μέτρα προκειμένου να διασφαλίσουν την ίση δυνατότητα πρόσβασης στις ενδιαφερόμενες βιομηχανίες για τις ποσότητες που τίθενται σε πώληση.
Άρθρο 7
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 11 Νοεμβρίου 1997.

Labels: 3
2
17
6